**คำนำ**

กลุ่มตรวจสอบภายในมีบทบาทภารกิจในการตรวจสอบวิเคราะห์ประเมินผลการปฏิบัติงานของทุกหน่วยงานภายในกรมการปกครอง ให้มีประสิทธิภาพประสิทธิผลความถูกต้องเชื่อถือได้ของข้อมูลทางการเงินการบัญชีตลอดจนการให้คำปรึกษา แนะนำ ข้อปฏิบัติงาน ข้อหารือในด้านต่าง ๆ และสืบเนื่องจากผลการตรวจสอบของหน่วยงานย่อยบางแห่งไม่ได้จัดทำ หรือจัดทำแต่ไม่ถูกต้องของทะเบียนคุมบางประเภท ได้แก่ ทะเบียนคุมเงินงบประมาณ ทะเบียนคุมเงินนอกงบประมาณ และทะเบียนคุมหลักฐานของเบิก ตามระบบการควบคุมการเงินของหน่วยงานย่อย พ.ศ. 2544 กลุ่มตรวจสอบภายในจึงได้จัดทำคู่มือในการลงทะเบียนคุมดังกล่าวข้างต้น เพื่อเป็นการส่งเสริมสนับสนุนให้ใช้เป็นแนวทางและปฏิบัติงานได้อย่างถูกต้องมีประสิทธิภาพ

กลุ่มตรวจสอบภายใน หวังเป็นอย่างยิ่งว่าคู่มือนี้จะเป็นประโยชน์ต่อการปฏิบัติงานของเจ้าหน้าที่ผู้ปฏิบัติงานด้านการเงินและบัญชีให้สามารถปฏิบัติงานได้อย่างถูกต้องเป็นระบบได้ดียิ่งขึ้นเพื่อการบรรลุผลสัมฤทธิ์ของการปฏิบัติงานและสามารถนำไปใช้ได้ตามวัตถุประสงค์ต่อไป หากมีข้อเสนอแนะหรือข้อผิดพลาดประการใด ขอน้อมรับไว้และขออภัยมา ณ ที่นี้ด้วย และจะนำไปปรับปรุงแก้ไขในครั้งต่อไป

กลุ่มตรวจสอบภายใน

กรมการปกครอง

สิงหาคม 2559